ምክር ቤቶቹ የህዝብ ጥያቄዎችን በመመለስ ላይ ትኩረት ያደርጋሉ-ካሳ ተክለብርሃን
አዲስ አበባ፤ መስከረም 26/2006 (ዋኢማ) – የክልልና የፌደራል መንግስታት የጋራ ሃላፊነቶቻቸውን ለመወጣት ህገ-መንግስቱንና የፌደራል ስርአቱን በሚመለከት ለሀብረተሰቡ ግንዛቤ መፍጠር እንደሚያስፈልግ የፌዴሬሽን ምክር ቤት አፈጉባኤ  አቶ ካሳ ተክለብርሃን ገለፁ፡፡አፈ ጉባኤ ካሳ ተክለብርሃን መስከረም 27/2006 የሚጀምረውን የፌዴሬሽን ምክር ቤት የስራ ዘመንን አስመልክተው ከምከር ቤቱ አባላት ጋር ተወያይተዋል፡፡የፌዴሬሽን ምክር ቤት አፈ ጉባኤ  አቶ ካሳ ተክለብርሃን የውይይቱ ዋና አላማ የምክር ቤቱ አባላት ስለ ፌደራሊዝምና ስለ ህገመንግስቱ ያላቸውን ግንዛቤ ለማሻሻልና የሴቶችን መሪነት በሀገሪቱ ውስጥ ያለበትን ደረጃ ለማሻሻል ያለመ ነው ብለዋል፡፡የፌዴሬሽን ምክ ርቤት አፈ ጉባኤ አቶ ካሳ ተክለብርሃን የፌዴራል ስርአቱ ከጊዜ ወደ ጊዜ እየጎለበተ መምጣቱን ጠቁመው ሁለቱ የኢ.ፌ.ድ.ሪ ምክር ቤቶች ሰኞ መስከረም 27/2006 ዓ.ም መደበኛ ጉባኤያቸውን እንደሚጀምሩና በዚህ አመትም የህዝብ ጥያቄዎችን በጥናት ላይ ተመስርቶ በመመለስ ላይ ትኩረት አድርገው እንደሚሰሩገልፀዋል፡፡በፌዴሬሽን ምክር ቤት የዲሞክራሲ፣ አንድነትና የመንግስታት ግንኙነት ማጠናከሪያ ጊዜያዊ ዳይሬክተር አቶ ያቆብ በቀለ በስልጠናው መክፈቻ ላይ የመንግስታት ግንኙነት በፌደራል ስርዓት የሚል ፅሁፍ አቅርበዋል፡፡እንደ ኢሬቴድ ዘገባ አቶ ያቆብ በፅሁፋቸው የክልል መንግስታት ግንኙነት በተዋረድና የጎንዮሽ መሆኑንና ይህም ግንኙነት በክልሎች መካከል የሚፈጠሩ ችግሮችን በሰላም ለመፍታትና የጋራ እድገታቸውን ለማጠናከር ያለውን ወሳኝነት አሳይተዋል፡፡